medieval-data/medieval-latin-ner-HOME-Alcar huggingface dataset:
| Compositio facta de legato cuiusdam Iohannis | Galterus , decanus Christianitatis Trianguli , omnibus presentes litteras inspecturis salutem in Domino . Noverint universi quod cum controversia verteretur coram nobis apud Triangulum inter Girardum , domicellum de Fonteneto , sponsum Emeline , relicte Iohannis , militis , ex una parte , et monachos Vallis Lucentis , ex altera , super legato predicti Iohannis , ita compositum est inter eos quod , assensu predicti Girardi et predicte Emeline , monachi Vallis Lucentis pacifice possidebunt duas petias pratorum , quorum una petia sita est apud locum qui dicitur la Tochie , reliqua pars sita est apud locum qui dicitur les Fosseiz . Testes huius laudationis sunt : Stephanus , presbiter de Gumeri , Aigulphus , presbiter de Teili , Henricus clericus , dictus Bos . Ut autem hec laudatio incuncussa permaneat , litteras istas sigillo nostro fecimus confirmari . Actum anno Domini Millesimo Ducentesimo Vicesimo Primo , mense Maio .
| Approbatio legati Bile mulieris pro pitentiam facienda | Omnibus presentes litteras inspecturis , Arnulphus , ecclesie Beati Petri Autissiodorum . dictus abbas , salutem in Domino . Noveritis quod , in nostra presentia constitutus , Henricus de Mauriaco , miles , recognovit quod Domina Bila , defuncta , quondam uxor sua , de consensu et et voluntate sua , dederat in perpetuam elemosinam ecclesie Vallis Lucentis , ad pitantiam conventus eiusdem ecclesie , quadraginta solidos Autisiodorensium annui redditus . Quos quadraginta solidos idem miles , coram nobis , assignavit eidem ecclesie Vallis Lucentis super censum suum de Meriaco Sicco , talimodo : quod fratres Vallis Lucentis singulis annis primo percipiant de eodem censu dictos quadraginta solidos in festo Sancti Remigii , residuum vero eiusdem census percipiant prefatus miles et heredes eius . Hanc autem assignationem Wllelmus , filius eiusdem militis , coram nobis laudavit et approbavit . In cuius rei memoriam et testimonium , presentibus litteris sigillum nostrum , ad petitionem predictorum henrici et filii eius , fecimus apponi . Actum anno Gratie , Mo CCo Vicesimo Quarto , mense Februario .
| Compromissio facta in Iacobus de Foisi et decanus Pontem super molino de Poisi | Omnibus Christi fidelibus presentes litteras inspecturis , Ego Iacobus de Foissiaco , canonicus Trecensis , et ego Adam , decanus Pontium , notum facimus quod cum querela verteretur inter abbatem et conventum Vallis Lucentis , ex una parte , et Renaudum , presbiterum de Dierriaco , ex altera , super custodia molendini de Poisiaco quam dicti abbas et conventus dicebat ad suam ecclesiam pertinere pro portione quam in ipso molendino habebant , dicto Renaudo asserente custodiam molendini ad se pertinere ex toto . Tandem partes in nos compromiserunt ita quod nos super illa querela ad voluntatem nostram arbitrium proferremus pena decem librarum apposita quam pars illa que a nostro arbitrio resiliret alteri parti solvere teneretur . Nos vero , de prudentum virorum consilio , arbitrati sumus in hunc modum : videlicet , quod dictus Renaudus , pro bono pacis , tenebit ad vitam suam partem monachorum sub annua pensione sex decim sextariorum bladi laudabilis , scilicet decem ordei et sex siliginis , cuius medietatem persolvet in Pascha et aliam medietatem in festo Beati Remigii per singulos annos . Et si in hunc modum ad dictos terminos dictum bladum solutum non fuerit , monachi poterunt saisire molendinum donec renaudus bladum persolverit et de eo quod non solverit ad terminos satisfactionem fecerit competenter . Post mortem vero ipsius , pars monachorum ad ipsos libere revertetur cum custodia molendini que recognita fuit eis ab adversa parte de iure antiquo pertinere pro portione quam ibidem habebant . Habebant autem monachi in molendino illo terciam partem et medietatem partis illius quam Guibertus molendinarius et heredes ipsius habuerunt in molendino illo . Et si forte sepedicti monachi reliquam partes illius medietatem acquirerent , tenerent eam in manu sua quiete cum omni iure ad illam partiunculam pertinente . Et si forte , quod absit , vel per communem guerram vel per incendium molendinum contingeret devastari , tam monachi quam presbiter ipsum reedificarent in commune pro suis portionibus . Monachi vero pro aliis casibus nichil apponent . In cuius rei memoriam ad petitionem partium presentes litteras sigillorum nostrorum testimonio fecimus roborari . Actum anno Domini Mo CCo Nonodecimo , mense Novembri .
| Henricus miles approbat elemosinam Bile quondam uxoris sue | Omnibus presentes litteras inspecturis I . , archipresbiter de Sancto Prisco , salutem in Domino . Noveritis quod , in nostra presentia constitutus , Henricus de Mauriaco , miles , recognovit quod Domina Bila , defuncta , quondam uxor sua , de consensu et voluntate sua , dederat in perpetuam elemosinam ecclesie Vallis Lucentis ad pidantiam conventus eiusdem ecclesie quadraginta solidos Autisiodorensium annui redditus . Quos quadraginta solidos idem miles , coram nobis , assignavit ecclesie Vallis Lucentis super censum suum de Meriaco Sicco , talimodo : quod fratres Vallis Lucentis singulis annis primo percipiant de eodem censu dictos quadraginta solidos in festo Sancti Remigii , residuum vero eiusdem census percipiant prefatus miles et et heredes eius . Hanc autem assignationem Wllelmus , filius eiusdem militis , coram nobis , laudavit et approbavit . In cuius rei memoriam et facti confirmationem , presentibus litteris sigillum nostrum fecimus apponi . Actum anno Gratie Mo CCo Vicesimo Quarto , mense Februario .
| Nicolaus de Molinon dedit usum pasture | Omnibus presentes litteras inspecturis , Magister Michael , curie Senonensis officialis , in Domino salutem . Noverint universi quod Nicholaus de Molinondis miles , in nostra presentia constitutus , concessit in perpetuam elemosinam fratribus Vallis Lucentis pasturas animalibus ipsorum fratrum , per totam terram et iusticiam suam de Molinondis , et cretam in cretaria sua de Molinondis , quantum eisdem fratribus opus fuerit et necesse . Hanc autem elemosinam Elysandis uxor eiusdem militis laudavit , voluit et concessit , sicut nobis retulit Renaudus presbiter de Cortmononcla , quem ad hoc misimus specialiter audiendum . Dictus etiam Nicholaus promisit fide prestita corporali quod contra elemosinam non veniet supradictam . Actum anno Gratie Mo CCo Vicesimo Quinto , mense Marcio .
| Thomas de Pruvino clericus abrenuntiat querele quatuor sextariorum bladi pro quo fuerat litigatum | Frater Guido , Dei patientia abbas Sancti Iacobi , Stephanus , decanus Sancte Marie et Odo , magister Domus Dei Pruvini , omnibus ad quos littere iste pervenerint in Domino salutem . Universitati vestre notum fieri volumus quod erat contentio inter abbatem et fratres Vallis Lucentis , ex una parte , et Thomam , clericum Pruvinensem , ex alia , super quatuor sextarios bladi quos in Comuniis de Torigniacho iure hereditario ab eis exigebat . Qui tandem , de communi assensu , in nos compromiserunt ut quicquid super hac re diceremus , inquisita prius veritate , ipsi inevitabiliter observarent . Nos ergo , veritate inquisita , cum dictum nostrum astantibus partibus die assignata proferre parati essemus prefatus Thomas , clericus , sponte querele renuntiavit , et si quid iuris in dictis communiis habebat , memoratis abbatis et fratribus penitus quitavit . Et hanc quitationem laudavit pater eius , Herbertus Sellarius , et mater eius , E . , necnon et filia eorum , Petronillam . In cuius rei memoriam , presentes litteras sigillorum nostrorum impressionibus signari fecimus . Actum anno Domini , Mo CCo VIIIo .
| Compositio inter hospitalarios de codreto et nos habita pro pascuis | Omnibus presentes litteras inspecturis , frater Galterus , abbas , et conventus Vallis Lucentis , prior in Francia et fratres Iherosolimitani Hospitalis , salutem in Domino . Universitati vestre notum facimus quod cum inter nos , videlicet abbatem et conventum Vallis Lucentis , ex una parte , et fratres Iherosolimitani Hospitalis , ex altera , super quibusdam pascuis de finagio Coldreti diutius fuisset litigatum , tandem amicabilis compositio inter nos intervenit in hunc modum : quod utraque pars toti querele super dictis pascuis renuntiavit , et etiam tam omni controversie quam omni questioni expensarum ratione predicte querele factarum promittens quod super premissis nullam moveret de cetero questionem . Et , quod impetraret , in brevi bona fide , absolutionem utraque pars aiudicibus suis super sententiis excommunicationis et interdicti contra partem adversam obtentis . Ut autem istud ratum et firmum permaneat , sigillorum nostrorum munimine fecimus roborari . Actum anno Domini Mo CCo XXo IIo , mense Aprilis .
| Compositio facta inter Hospitalarios de Coldreto et Vallemlucentem | Abbas Sancti Germani de Pratis , et Magister G . Cornutus , decanus Parisiensis , et Petrus de Colemedio , capellanus domini pape , universis ad quos presens scriptum venerit rei geste noticiam cum salute . Noverit universitas vestra quod cum inter venerabiles abbatem et conventum Vallis Lucentis , Cisterciensis Ordinis , ex una parte , et fratres Hospitalis Ierosolimitani de Codreto , ex alia , super quibusdam pascuis in finagio de Codreto , coram nobis , auctoritate apostolica , questio verteretur , tandem inter eos compositio intervenit amicabilis in hunc modum : Quod utraque pars toti querele super dictis pascuis renuntiavit et etiam tam omni controversie quam omni questioni expensarum ratione predicte querele factarum , promittens quod super premissis nullam moveret de cetero questionem . Et quod impetraret , in brevi bona fide , absolutionem utraque pars aiudicibus suis super sententiis excommunicationis et interdicti contra partem adversam obtentis . Ut autem istud ratum et firmum permaneat , ad peticionem utriusque partis , presentes litteras sigillorum nostrorum munimine duximus roborandas . Actum anno Domini M . CC . Vicesimo Secundo , mense Maii , in vigilia Sancte Crucis .
| De molino de Poisi de quo Reinaudus presbiter se devestivit | Ego , Galterus , abbas , et totus conventus Vallis Lucentis , omnibus presentes litteras inspecturis salutem in vero salutari . Noverit universitas vestra quod cum Reinaudus de Villa Nova Divitum , presbiterum de Dirreio , per quandam compositione teneret a nobis ad vitam suam quoddam molendinum apud Poisiacum , et quinque sollidos annui redditus , et tres sextarios avene , et duos panes sub precio quatuor denariorum , et duas gallinas in costumis super tres ochas , et peciam terre arabilis que est iusta locum qui dicitur sollain que movet a fabrica Sancti Iohannis de Poisiaco sub annuo censu unius denarii , que omnia post decessum ipsius Renaudi ad ecclesiam nostram , de consensu eiusdem Renaudi et heredum suorum debebant cum integritate reverti , tandem ipse Renaude , bonorum virorum inductus consilio , ut sic paci et quieti ecclesie nostre provideret in posterum , de omnibus supradictis se in manu Venerabilis Viri G . , archidiaconi et officialis , devestiens , tam de molendino quam de aliis rebus supra nominatis , dictam ecclesiam nostram , per manum ipsius officialis , voluit et fecit sollempniter investiri , nichil iuris omnino sibi vel suis heredibus in eisdem rebus retinens quod ad possessionem vel proprietatem sub religione iuramenti , firmiter repromittens se ecclesie nostre de his omnibus bona fide garantiam legitimam portaturam . Sane in recompensationem huius gratie nobis facte , nos dicto Renaudo assignavimus tres modios bladi laudabilis et boni ad mensuram Ville Nove Archiepiscopi , quos ipse ad vitam suam tantum singulis annis infra Natale Domini percipiet in Grangia nostra de Luvanna , unum , videlicet , modium frumentique unum siliginis , et tercium de avena , et quatuor modios vini rubei laudabilis et boni in cellario nostra ad cuvam ad mensuram Autisiodorensem infra quatuor dies ei solvendum postquam a nobis de recipiendo vino fuerit requisitus . Hanc autem assignationem , tam bladi quam vini sibi factam memoratus Renaudus nulli omnino hominum assignare seu obligare vendere vel commutare poterit qui , post decessum ipsius Renaudi adversus ecclesiam nostram possit vel debeat super aliquam questionem movere . In cuius rei memoriam , presentes litteras sigillo nostro fecimus roborari . Actum anno Gratie Mo CCo Vicesimo , mense Marcio .
| Odo de Pars dedit duodecim denarios censuales | . . , decanus de Pontibus , omnibus presentes litteras inspecturis salutem in Domino . Noveritis quod , constituti in presentia nostra , Odo de Pars et Susanna , uxor eius , concesserunt in perpetuum ecclesie Vallis Lucentis duodecim denarios persolvendos ad festum Sancti Remigii super terram suam sitam iuxta viam de Gelanis . Datum apud Sanctum Hylarium , anno Domini Mo CCo Quintodecimo , mense Marcio
| Legatum Renaldi de Dirre | Omnibus presentes litteras inspecturis , ego Iacobus de Foisiaco , Trecensis canonicus , notum facio quod Dominus Reinaudus , presbiter de Dierriaco , contra Albigenses peregre profecturus , ordinavit in hunc modum de bonis suis , si forte ipsum decedere contingat in via : videlicet , quod de bonis illis habebit ecclesia Vallis Lucentis viginti et quinque libras Pruvinenses , et quatuor viginta capita ovium , et unum modium siliginis de quibus tenebuntur comparare sibi redditus ad refectionem conventus Vallis Lucentis fratres dicti loci die anniversarii sui et parentum suorum , quod ipsi fratres se facturos annis singulis promiserunt . In huius rei testimonium , ad petitionem utriusque partis , presens scriptum sigillo meo muniendum duxi . Actum anno Domini Mo CCo Nonodecimo , mense Maio .
| Commutatio cuiusdam prati cum fontibus cum Iohanne de Corgenaio | Omnibus presentes litteras inspecturis , Reignaudus , decanus de Riparia Vanne , salutem . Noverint universi quod Iohannes domicellus de Corgenaio commutavit ecclesie Vallis Lucentis quandam peciam prati cum fontibus ab eodem moventibus sitam inter molendinum de Corgenaio et territorium versus Vallem Lucentem quod est eiusdem ecclesie alii pecie prati que est iuxta alveum aque , in hunc modum : quod predicta ecclesia habebit circa petiam prati cum fontibus suis ex omni parte tres tesias , hoc addito , quod habebit decem tesias in latum ab eadem pecia versus territorium eiusdem ecclesie . Si autem in ipsa pecia animalia ad pascendum venerint , eas capere predictus Iohannes poterit et secundum forefacti emendam levare licebit , excepto quod animalia ecclesie prefate ibi capere non poterit sed solum ipsa repellere eidem licebit . Et si herba in eadem pecia fuerit iam dicta ecclesia ipsam secare poterit et in eadem quicquid ipsa ecclesia facere voluerit operari licebit . Fiduciavit si quidem idem Iohannis quod circa predictam petiam prati cum fontibus ab eodem moventibus nichil faciet vel fieri permittet per quod fonfontes ipsi impeiorentur vel possint impeiorari . Fiduciavit etiam quod super hac commutatio nullam de cetero movebit questionem , neque per se neque per alium super eadem commutatione prefatam ecclesiam vexabit , sed eidem legitimam garantiam portabit . Similiter , uxor prefati Iohannis fiduciavit se huiusmodi commutationem observaturam et omni iuri qualecumque sive quodcumque habeat in ipsa petia omnino renuntiavit , nec in ipsa aliquid reclamari faciet sive reclamabit , per quod ipsa ecclesia in posterum possit vexari . Guido , similiter , domicellus , frater iamdicti Iohannis , hanc commutationem concessit et se observaturum fiduciavit . Nobilis autem mulier Freessendis , mater iamdictorum Iohannis et Guidonus domicellorum , omne ius quod habebat in ipsa pecia predicta ecclesie iam dicte quitavit . Et eidem iuri sive iure dotalicio sive ex alia causa haberet fide mediante abrenuntiavit . Actum anno Domini Mo CCo Vicesimo Quarto , mense Marcio .
| Adelinae uxoris Gaudun elemosina de vinea sita in Barro | Arnulphus , ecclesie Beati Petri Autisiodorensis dictus abbas , omnibus Christi fidelibus ad quos littere presentes pervenerint in Domino salutem . Noverit universitas vestra quod Adelina , uxor Christiani Gaudun , in presentia nostra constituta , concessit et dedit in elemosinam , pro remedio anime sue , vineam quam habebat in barro ecclesie Vallis Lucentis et sex denarios et obolum annualis census , de quibus debet Alexander li drapiers tres et stephanus li tanerres duos et petrus da radie tres obolos , sub tali videlicet conditione : quod quamdiu vixerit , vineam illam tenebit et pro ea prefate ecclesie decem solidos annuatim in festo Sancti Remigii persolvet . Post decessum vero , ipsius vinea illa ad eadem plenarie redibit ecclesiam . Hoc donum laudavit Poterius , pater , et prefatus Christianus . Ad huius itaque rei memoriam conservandam rem prout gesta est , presenti pagine commendare et ipsam sigilli nostri impressione et corroborari et et communiri decrevimus . Huius rei testes sunt : Odo , eiusdem ecclesie cellerarius , et Stephanus conversus ; Reginaldus , prior de Coina ; Petrus de Monte Barri ; Simon Stephanus de Corgiaco ; Humbaudo , prior de Corz ; et quidam alii . Actum anno incarnati Verbi Mo Co Nonagesimo Quinto .
| De clauso Vallium sito ante portam | . , Officialis Autisidorensis , omnibus presentes litteras inspecturis salutem in Domino . Noverint universi quod cum inter venerabiles viros abbatem et conventum Vallis Lucentis , ex una parte , et Stephanum Eschaler et Loram , eius uxorem , ex altera , super quodam clauso in parrochia de Vallibus ante portam dictorum fratrum , coram nobis questio verteretur , tandem idem Stephanus et eius uxor prefatos fratres de hac querela et de omnibus conventionibus retroactis temporibus hucusque inter se habitis quittaverunt . Et prefatus Stephanus creentavit quod hanc quitationem faciet laudari a filia sua , cum a prefatis fratribus fuerit requisitus . Hec autem omnia fiduciavit idem Stephanus se bona fide observaturum . Actum anno Gratie . Mo CCo Quinto Decimo , Sabbato ante festum Sancti Clementis .
Ego Matheus de Montemorenciaeo dominus Marliaci , notum fieri volo tam presentibus quam futuris me ratum habere quidquid dominus Odo , parisiensis episcopus et Matildis , uxor mea , facient de quindecim libris quas debebum assignare in redditibus meis de Mellento , antequam iter suscepte peregrinationis aggrederer , sed eas assignare non potui , multis et magnis negociis impeditus . Quod ut firmum inconcussumque permaneat dignum duxi sigilli mei in munimine roborandum .
Ego Guillelmus de Firmitate notum facio presentibus et futuris quod illud feodum in Porrois quod dominus Milo de Voisins tenebat a me et quodidem Milo emerat a priori Boret , concessi et quitavi in perpetuum domino Odoni , venerabili Parisiensi episcopo , et domine Matildi de Malliaco , ad instituendas ibidem religiosas personas ad serviendum Deo , et inde me devestivi in manu ejusdem episcopi et fidem interposui me servaturum hoc in perpetuum et garantiam daturum . In cujus rei perpetuam firmitatem presentem cartam sigilli mei munimine feci roboravi . Actum anno Incarnati Verbi millesimo ducentesimo quarto :
Reginaldus , Dei gratia Carnotensis episcopus , omnibus ad quos presens scriptum pervenerit in domino salutem . Ad universorum noticiam volumus pervenire quod Simon de Rossegni , miles , in nostra presentia constitutus quintam partem decime magne quam habebat apud Goherivillam domui et sanctimonialibus in loco qui dicitur Portus regius Deo famulantibus , in perpetuam elemosinam dedit et concessit . Totum vero residuum quod habebat in dicta decima eisdem pro quinquaginta et una libris parisiensium vendidit . Prefatus siquidem Simon tam elemosinam quam venditionem prefate decime in manu nostra spontaneus resignavit ; et nos quemdam monachum de Vallibus Sarnaii , vice domus de Porrois , prefata decima manualiter curavimus investivi . Quod ut ratum , firmunque permaneat , presentes litteras sigilli nostri caractere in testimonium fecimus roboravi . Actum anno gracie millesimo ducentesimo octavo .
Galterus divina miseratione Carnotensis ecclesie minister humilis , omnibus presentes litteras inspecturis , saluten in Domino . Noverit universitas vestra quod nos concessimus et confirmavimus dilectis in Christo filiabus abbatisse et conventui Portus Regis decimam quam eis donavit Symon , castellanus de Nealpha , sitam in parrochiam Sancti Remigii sitam juxta Altam Brueriam et decimam quam Simon de Logiis et Nicholaus de Monasteriis , milites , donaverunt eisdem , sitam in parrochia de Montigniaci prope abbatiam monialium eorumdem . In cujus rei testimonium et munimen presentes litteras sigillo nostro fecimus roborari . Actum anno gratie millesimo ducentesimo vicesimo octavo , mense julio .
Universis Christo fidelibus ad quos presentes litteras pervenerint , ego Petrus de Vicinis , miles , in Domino salutem . Noverit universitas vestra quod donum decem sextariorum bladi in decima Manlie quos dilecta soror mea Sibilla dedit in elemosinam domui de Porrois ratum et gratum habeo et per meas litteras presentes concedo et confirmo donum predictum , sigilli mei roboratas . Actum anno Domini millesimo ducentesimo vicesimo octavo , mense julio .
G .alterus divina miseratione Carnotensis ecclesie minister humilis , omnibus presentes litteras inspecturis salutem in Domino . Noverit universitos vertra quod nos concessimus et confirmavimus dilectis in Christo filiabus monialibus Portus Regis decimam quam eis donaverunt bone memorie dominus Odo , cognomento Pelu et domina Odelina , uxor ejus , sitam in parrochia de Baalli ; et decem sextarios bladi quos dederunt eisdem monialibus bone memorie dominus Tiduinus de Balemont et domina Sibilla , uxor ejus , in decima Maulie . In cujus testimonium et munimen presentes litteras sigillo nostro fecimus roborari . Actum anno gracie millesimo ducentesimo vicesimo octavo , mense angusto .
Noverint universi quod ego Symon de Severa et assensu et voluntate Clementie , uxoris mee , et Hugonis , filii mei primogeniti , laude , volo et concedo omnia quecumque moniales Portus Regis acquiverunt apud Severam et ad me pertinent , sive per censivam , sive per feodos , usque ad presens tempus , et ut possideant jure perpetuo , salvis redditibus meis . Actum anno Domini Mº CCº XXº VIIIº , mense februario .
Noverint universi ego Petrus de Claeneio , de voluntate et assensu Roberti , fratris mei , et sororum mearum Odeline et Aaliz , volui et concessi quod moniales Portus Regis teneant et possideant in perpetuum sine omni contradictione vineam que dicitur La Pointe , que est de censiva mea , quam vineam dedit eisdem monialibus Guillelmus , cognomento Point-l'Asne ; tali tamen conditione quod ego dictus Petrus retinui totam decimam vinee et pressoragium ita quod vindemia dicte vinee singulis annis adducetur ad pressorium apud Floreium . Et insuper dicte moniales reddent mihi et heredibus meis singulis annis in festo Sancti Remigii sex solidos parisiensium censuales pro eadem vinea . Et ut hoc ratum in perpetuum habeatur sigilli mei munimine roboravi . Actum anno Domini millesimo ducentesimo vigesimo septimo , mense januarii .
Ego Matheus de Malliaco , miles , notum facio presentibus et futuris presentes litteras inspecturis quod Thomas , major de Vernolio et Richeudis , uxor ejus , dederunt et concesserunt in puram et perpetuam elemosinam domui monialium Portus regi i , cisterciensis ordinis , dimidium arpentum vinee in territorio Vernolii prope Rollart et in censiva nostra site , quam vineam dicti Thomas et Richeudis de puro conquestu suo acquirentes emerunt . Quod ut ratum permaneat et firmum perseveret presentes litteras sigilli mei munimine roboravi . Actum anno Domini millesimo ducentesimo vicesimo octavo , mense aprili .
Noverint universi quod ego Nicolaus de Andresi , miles , laudavi et concessi quod conventus Portus Regis jure perpetuo possideat elemosinam quam dedit ei Galeranus de Meriaco ; videlicet quamdam domum sitam apud Vernoliam , cum porprisio et omnibus rebus appendentibus , redditu , terra , vinea , pro quibus dictus conventus reddet mihi singulis annis decem solidos censuales in festo Beati Martini hyemalis . Et hoc ratum in perpetuum habeatur , presens scriptum sigilli mei munimine roboravi . Actum anno Domini millesimo ducentesimo vicesimo octavo , mense aprilis .
Nos Matheus de Malliaco notum fecimus universis quod Galeranus de Mesiaco donavit in puram et perpetuam elemosinam domus Portus Régis pro salute sua et bone memorie Guiburgis , uxoris ejus , quamdam domum apud Vernolium cum omni proprisia sua et omnibus rebus appendentibus , videlicet redditu , terra vinea , que omnia dicti Galeranus et Guiburgis habebant de proprio conquestu . Hanc donationem concesserunt dominus Nicliolaus de Andresi de cujus censiva predicta domus erat , et dominus Droco de Hanchis de cujus feodo omnia predicta erant . Nos vero dictus Matheus qui capitalis et superior dominus eramus , et de quo predicta omnia capitaliter movebant predictam donationem concessimus predicti domui jure perpetuo possidendam . Et ut hec omnia ratum in perpetuum habeantur , presentem cartam sigilli nostri munimine roboramus . Actum anno D ni millesimo ducentesimo vicesimo octavo mense aprili .
Ego Buchardus , dominus Marliaci , omnibus notum fieri volo quod concedo domui Porregii et habitantibus in ea , elemosinam quindecim librarum quas dedit dominus Matheus , pater meus , in redditu centum librarum quas reddebat ei annuatim communia de Mellento , Ita videlicet quod in prima die septembris reddentur domui illi , per manus communie centum solidi parisiensium , et in prima die decembris centum et prima die marcii quinquaginta et prima die jurii quinquaginta . Concedo etiam loco predicto et ratam habui illam elemosinam decem modiorum bladi quam dedit mater mea domui prenominate capiendarum in molendinis qui vulgo dicuntur Richeborg et Herchenout , ita videlicet quod persone predicti loci nullum mittent expensam in molendinis , et si casu contigerit quod illi molendini non sufficient ad solutionem prefati redditus , molendini de Nuysement qui sunt in Abdura supplebant defectum . Concedo insuper viginti solidos annui redditus recipiendos per manum firmam tenentis , infra octobas sancti Remigii , quos dederunt pater meus et mater mea canonicis de Phalesia in molendino et furno qui sunt Parisius de maritagio matris mee , quos Simon , miles de Hestoutvilla a predictis canonicis comparavit et loco prefato in elemosinam contulit . Hoc totum concesserunt fratres mei Matheus et Guillelmus , et soror mea Margareta . Et hoc tueri et garantizare teneor , et ut nullatenus possit infirmari , sigilli mei munimine roboravi . Actum anno Domini millesimo ducentesimo nono .
Noverint universi quod ego Germundus de Pasticiis , miles , de voluntate et assensu Ade , uxoris mee et Johannis , filii mei primogeniti , pro salute amine mee et predictorum Ade et Johannis et omnium amicorum meorum , donavi in puram et perpetuam elemosinam conventui Portas Regis viginti solidos carnotensium , percipiendos singulis annis in octabis Sancti Remigii , in proventibus terre mee . Et ego dictus Germundus mando et precipio quantum possum ballivo meo cui ego commisi curam et custodiam terre mee quatinus ipse reddat predictos viginti solidos termino supra scripto , nuncio predicti conventus , sine contradictione et dilatione , donec ego fecerim certam assignationem de predictos viginti solidos in aliquo redditu vel certo loco . Et ut hoc ratum habentat in perpetuum , presentem cartam sigilli mei munimine roboravi . Actum anno Domini millesimo ducentesimo vicesimo nono , mense maio .
Ego Johannes de Alneolo , miles , notum facio tam presentibus quam futuris quod Margarita , abbatissa Portus Regii , totusque ejusdem conventus , exitus et redditus duarum bovetarum terre que site sunt in territorio de Voisia quas ego dederam eisdem monialibus in perpetuam elemosinam , Balduino de Proevilla et Vincentio majori de Blonvilla tradiderunt pro centum solidis carnotensium singulis annis in festo Sancti Dyonisii dictis monialibus vel eorum nuncio persolvendis . Ita tamen quod uterque illorum pro sua boveta quinquaginta solidos dicto termino reddere tenebitur , tali conditione quod si alter vel ambo defecerent in reddendo termino supradicto , ille per quem defectus evenerit , vel ambo , si ambo defecerint , servienti monialium quamdiu defectus redditionis durabit pro expensis singulis diebus sex denarios carnotenses reddere tenebantur . Quia vero ego Johannes mihi et heredibus meis , de assensu monialium in predictis rebus retineo dominationem totam , videlicet justiciam , revocationes , venditiones , tam ego quam heredes mei , si quid fuerit defectus in redditione dicte pecunie jam dictis monialibus restituere tenebimur , et perficere quod fuerit imperfectum . In cujus rei testimonium et perpetuam firmitatem presentes litteras feci sigilli mei munimine roborari . Actum anno gracie millesimo ducentesimo vicesimo nono , mense julio .
Gregorius episcopus , servus servorum Dei , dilectis in Christo filiabus abbatisse et conventui monasterii Portus-Regii Cisterciensis ordinis salutem et apostolicam benedictionem . Cum a nobis petitur , quod justum est et honestum , tam vigor equitatis quam ordo exigit rationis , ut id per sollicitudinem officii nostri ad debitu perducatur effectum , ea propter , dilecte in Christo filie , vestris justis postulationibus grato concurrentes assensu personas vestras et monasterium in quo divino estis obsequio mancipite cum omnibus bonis que in presenti rationabiliter possidetis , aut in futurum justis modis prestante Domino potueritis adipisci , sub beati Petri et nostra protectione suscipimus , specialiter autem terras , possessiones , redditus et alia bona vestra , sicut ea omnia juste ac pacifice possidetis , vobis et per vos dicto monasterio vestro auctoritate apostolica confirmamus et presentis scripti patrocinio communimus , dictrictius inhibentes ne quis de terris ante generale concilium acquisitis vel de novalibus quas propriis manibus aut sumptibus colitis seu de vestrorum animalium nutrimentis decimas a vobis exigere vel extorquere presumat . Nulli ergo omnino hominum liceat hanc paginam nostre confirmationis infringere vel ei ausu temerario contraire . Si quis autem hoc attemptare presumpserit , indignationem Dei omnipotentis et Beatorum Petri et Pauli apostolorum ejus se noverit incursurum . Datum Pirusii nonas Julii , pontificatus nostri anno IIIº .
G . alterus divina miseratione Carnotensis ecclesie minister humilis , omnibus presentes litteras inspecturis salutem in Domino . Noverit universitas vestra quod nos concessimus et confirmamus dilectis filiabus in Christo nostris , abbatisse et conventui Portus Regis duos modios bladi , unum hybernagii et unum avene quos donaverunt eis Odo de Tiverval et Tecla , uxor ejus , in decima sua que sita est in parrochia Joiaci , nee non et decimam quam donavit eis Germundus de Pasticiis , miles , apud Albam villam et in Mansis . In cujus concessionis et confirmationis testimonium et munimen presentem cartam sigillo nostro fecimus roboravi . Actum anno Domini millesimo ducentesimo vicesimo nono , mense aprili .
Willelmus divina permissione Parisiensis ecclesie minister indignu s , universis presentes litteras inspecturis in Domino salutem . Noverit universitas vestra quod Robertus Sinenapis , miles , in nostra presentia constitutus , concessit pariter et laudavit donationem quam fecerat . . . filia Rolandi de Ossenies defuncti , abbatie monalium de Porresio Cistertiensis ordinis et quod contra donationem ipsam et laudationem suam , per se , vel per alium , nunquam veniret , in manu nostra fidem prestitit corporalem . De hoc etiam tenendo et firmiter observando Margarita , uxor dicti Roberti militis , fidem dedit corparalem in manu B . presbyteri de Sarcleio , ad hoc a nobis specialiter missi , sicut idem presbyter nobis per litteras suas intimavit . In cujus rei memoriam et testimonium presentes litteras sigilli nostri impressione fecimus muniri . Actum anno Domini Mº CCº tricesimo , mense maio .
Omnibus presentes litteras inspecturis G . . . decanus et H . . .Blesensis archidiaconus Carnotenses , salutem in Domino . Noverint omnes quod cum Milo , presbiter de Scronis , traxisset in causam , auctoritate apostolico , coram nobis , abbatissam et conventam de Porregio petens ab eis nomine ecclesie sue decimas terrarum quas ipse possident in territorio de Chahengnai sibi reddi , jure parrochiali cum dicte terre novalia essent site infra metus parrochie de Scronis ; et dicte moniales responderent quod cum sint Cistercienses privilegiatos sunt in hoc quod de hiis que propriis manibus vel sumptibus excolunt , decimas solvere non tenentur , et ipse dictas terras propiis sumptibus ad culturam redigi faciunt ; quare dicto presbytero dictas decimas reddere non tenebantur . Ad quod dictus presbiter replicando dicebat quod dicte abbatissa et conventus dictas terras a nobili viro Buchardo de Malliaco bone memorie reciperant ; ipse Buchardus ante translationem domini al culturam redegit usque ad septem modios et dimidium semeure , et petebat quod saltem de terris illis sibi decime redderentur , et ad hoc probandum testes produxit . Tandem de bonorum virorum consilio talis pax fuit inter eos reparata quod dicte a . et c . dicto presbitero et suis successoribus dederint septem arpenta terre ad Beate Marie in perpetuum nomine ecclesie de Scronis possidenda ; et dictus presbites dictam abbatiam quitavit a decimis quas a dictis reclamabat , quoniam diu propriis sumptibus terras supradictas coluerent . Reverendo patre ac domino G . . . Carnotensi episcopo , et venerabili viro Stephano Carnotensi archidiacono et patrono dicte ecclesie , approbantibus pacem istam . Et cujus rei noticiam et testimonium , ad instanciam utriusque partis , presentes litteras notari fecimus et sigillorum nostrorum munimine roborari . Actum anno Domini millesimo ducentesimo tricesimo , mense junio .
Noverint universi presentes pariter et futuri quod ego Philippus de Monteforti , contuli et concessi De et domui Porregii et sanctimonialibus Deo ibidem servientibus quindecim libratas redditus monete parisiensis quas assideo predictis sanctimonialibus in prepositura mea de Feritate-Aales percipiendos annatim per manus prepositi quicumque fuerit ; scilicet centum solidos ad dominicam Brandonum , et decem libros ad nativitatem Beati Johannis Baptiste ; tali scilicet conditione quod prepositus ejusdem ville quicumque fuerit pro tempore persolvet de suo proprio quinque solidos ejusdem monete pro pena monialibus , pro quocumque die dictos denarios dettinuerit ultra terminos pretaxatos . Actum Pomer anno Domini MMº CCº XXXº primo , mense marcio .
Omnibus presentes litteras inspecturis Galterus divina ; permissione Carnotensis minister humilis , salutem in Domino . Noveritis quod constitutus in nostra presentia , Johannes , dictus rex de Rambouilleto , fide data , pignori obligavit ecclesie de Porrois , pro quinquaginta quinque libris parisiensium totam decimam suam de Sancto Scubiculo , ab eadem ecclesia quandiu pignus duraverit percipiendam pacifice et habendam de marcio in marcium ad petitionen partis quam primo poterit redimendam . Hanc autem in pignorationem Germundus de Marolio , miles , de cujus feodo predicta movet decima , fide data coram nobis laudavit et concessit et super hoc plegium se constituit et garantizatorem de hac impignoratione tenenda . Robertus de Praella , Joucelinus , frater ejus , Albinus de Botiniaco , et Symon de Assidii , milites , coram nobis , fide data , se constituerunt plegios quilibet in solidum . In cujus rei testimonim presentes litteras sigilli nostri fecimus impressione muniri . Datum anno domini millesimo ducentesimo tricesimo primo , mense maio .
Nos Amauricus , comes Montisfortis , Francie constabularius , notum fecimus presentibus et futuris quod nos litteras dilecti ac fidelis nostri Philippi de Monteforti , consanguinei nostri perpeximus et vidimusin his verbis : Noverint universi , etc Nos autem hanc elemosinam laudamus , volumus , et per appositionem sigilli nostri confirmamus . Actum anno Domini Mº CCº XXXº primo , mense julio .
Ego Americus , Dei gratia vicecomes Narbone , notum facio omnibus presentes litteras inspecturis quod ego et felicis memorie Margareta , quondam uxor mea , dedimus in puram et perpetuam elemosinam monialibus Porregii C solidos parisiensium annui redditus in censu quem habemus apud Quarrerias ex parte dicte Margarete in festo Sancti Remigii annuatim percipiendos . Preterea dedimus dictis monialibus pro Margareta , nepte Roberti de Essenviller , militis , que erat filiola dicte Margarete , uxoris nostre , LX solidos parisiensium pro quibus dicte moniales tenent quandam vineam apud Malliacum que vocatur La Crote . Et hoc factum fuit postquam recepte fuerant in moniales et sorores filia nostra Aelisis et Margareta filiola uxoris nostre . Actum anno Domini Mº CCº XXXº Iº , mense januario .
Ego Stephanus de Meuduno , miles , notum facio omnibus presentem cartam inspecturis quod donationem quam fecit domui Portus-Regis Johanna filia defuncti Roulandi de Orsegnies de quindecim arpentis terre apud Orsignies in feodo meo volui et concessi . Maria etiam uxor mea donationem hanc voluit et laudavit . In cujus rei testimonium presentem cartam sigillo meo roborari feci . Actum anno Domini Mº CCº tricesimo secundo .
Ego Bucharduo , dominus Malliaci , notum fieri volo quod ego de assensu Matildis , uxoris mee , pro anima patris mei et matris mee et pro salute mea dedi domui Porregii XXX ta VI arpenta nemoris quod dicitur Moleretz in ea parte que propinquior est prefate domui ex utraque parte , sic libere et quiete possidenda ita quod viginti solidi censuales annuatim reddentur mihi et heredibus meis in crastino festivitatis Sancti Dyonisii pro eodem nemore quod ut ratum in perpetuum habeatur sigilli mei munimine roboravi . Actum anno Domini millesimo ducentesimo nono .
Hubertus , Dei permissione abbas Bargulii et ejusdem loci conventus , omnibus presentes litteras inspecturis , salutem in Domino sempiternam . Noveritis nos unanimi voluntate concessisse conventui Portus Regis quod in perpetuum teneant de nobis pratum G . de Moncellis situm prope dictam abbatiam , ad quatuor denarios et unam obolem annui censu reddendis singulis annis priori nostro de Castroforti ad festum Sancti Christophori apud Castrumforte quod ut ratum et stabile habeatur dictis monialibus presentes litteras nostris roboratas sigillis , contulimus in testimonium et munimen . Datum in capitulo generali nostro in crastino sanctorum apostolorum Petri et Pauli anno Domini millesimo ducentesimo tricesimo secundo .
Omnibus presentes litteras inspecturis , ego Stephanus de Meduno , miles , notum facio quod de voluntate et assensu Marie , uxoris mee dedi et concessi , proremedio anime mee et antecessorum meorum , abbacie Portus Regis et monialibus ibidem Deo servientibus totam vineam meam sitam in territorio de Pireto quam tenebam ad undecim denarios censuales et unum obolum de domino Johanne de Villa Davrais , in festo Sancti Remigii , annis singulis , persolvendos , predictis abbatisse et monialibus , libere et quiete , in puram et perpetuam elemosinam ad censum duodecim denariorum censualium et unum obolum tenendam amodo et pacifice possidendam . In cujus rei memoriam et testimonium presentes litteras sigilli mei munimine duxi roborandas . Actum anno gracie Mº CCº XXXº IIº , mense fabruarii .
Omnibus presentes litteras inspecturis , officialis Curie Parisiensis , salutem in Domino . Notum facimus quod in nostra presentia constitutus , Guillelmus de Urmeio , armiger , recognoscens moniales de Porregio habere ex elemosina defuncti Nivelonis de Buc , militis , quandam decimam bladi apud Toussues , que quidem decima de feodo ipsius Guillelmi movere dicitur quidquid juris habebat in illa decima , seu in totali donatione facta dictis monialibus a dicto Nivelone , dictis monialibus quitavit in perpetuum , fide prestita ab eisdem monialibus in manu mortua perpetuo possidendam . Matildis , uxor Guillelmi , omnia predicta voluit , et quidquid ibidem habebat dotalicio vel alio modo quitavit in perpetuum fide data . Quod ut ratum permaneat presentes litteras ad petitionem dicti Guillelmi et ejus uxoris , sigillo Curie Parisiensis fecimus sigillari . Datum anno Domini millesimo ducentesimo tricesimo secundo , mense marcio .
Noverint universi presentes et futuri quod ego Guillelmus de Gisorcio , bono animo concessi elemosinas quasbone memorie Matheus de Montemorenciaco et karissimi nostri Buchardus et Matheus de Malliaco , filii ejusdem Mathei , fecerunt in feodo nostro de Mellento sicut in litteris ipsorum confectis super hoc continetur , videlicet quinquaginta libras parisiensium . Et ut hoc ratum habeatur in perpetuum , sigilli mei munimine roboravi . Actum anno Domini millesimo ducentesimo tricesimo secundo , mense aprilis .
Galterius , divina miseratione Carnotensis ecclesie minister humilis , omnibus presentes litteras inspecturis salutem in Domino . Noveritis quod nos cartam domini Johannis de Alneolo sigillo ipsius sigillatam vidimus et inspeximus in hec verba . Ego Johannes de Alneolo , miles , notum facio omnibus tam presentibus quam futuris quod Margareta abbatissa Portus Regii , totusque ejusdem loci conventus , exitus et redditus duarum bovetarum terre que site sunt in territorio de Voisia quas ego dederam eisdem monialibus in perpetuam elemosinam , Balduino de Proevilla et Vicencio , majori de Blonvilla tradiderunt pro centum solidis carnotensium , singulis annis in festo Sancti Dyonisii dictis monialibus vel eorum nuncio persolvendis , ita tamen quod uterque eorum pro sua boveta quinquaginta solidos dicto termino tenebitur reddere annuatim , tali tamen conditione quod si alter eorum vel ambo defecerint in reddendo , termino supradicto , ille per quem defectus redditionis evenerit vel ambo , si ambo defecerint , servienti monialium quamdiu defectus redditionis durabit , pro expensa singulis diebus sex denarios carnotenses reddere tenebuntur . Quia ego vero dictus Johannes mihi et heredibus meis de assensu et voluntate earumdem monialium retineo dominacionem , justiciam , revesticiones , venditiones , tam ego quam heredesmei si quis fuerit defectus in redditione dicte pecunie jam dictis monialibus , fide prestita corporaliter restituere tenebimus et perficere quod fuerit imperfectum . In cujus rei testimonium et perpetuam firmitatem presentes litteras feci sigillo meo roboravi . Actum auno gracie millesimo ducentesimo vicesimo nono , mense Julio . Insuper dictus Johannes et filii ipsius Johannis et Joscelinus , necnon et predicti Balduinus de Proevilla et Vincentius major de Blonvilla , in presencia nostra constituti , fide interposita corporali , promiserunt quod ipsi nullo modo venient de cetero contra ista , neque per se neque per aliam personam . Sed ista omnia sicut suprascripta sunt , jure perpetuo , bona fide , firmiter observabunt . Nos igitur ad petitionem illorum has presentes litteras in testimonium et munimen sigilli nostri appensione roboravimus . Actum anno gracie millesimo ducentesimo tricesimo secundo , mense aprilis .
G .alterus divina permissione Carnotensis ecclesia minister humilis , omn . pr . litt . inspecturis salutem in Domino . Notum facimus quod Guillelmus de Sancto Juliano , miles , in nostra presencia constitutus , recognovit se pignori obligasse totam decimam quam percipiebat in parrochia Sancti Scubiculi , abbatisse et conventui de Porrois cisterciensis ordinis , pro sexaginta quinque libris parisiensium , ab eisdem quiete possidendam donec redimatur . Fide in manu nostra prestita quod dictam decimam durante impignoratione eisdem garantizabit bona fide et easdem super hoc indempnes conservabit . Maria eciam , uxor ejus , de cujus conquesta esse dinoscitur decima dicta , in nostra presencia impignorationem de bona voluntate sua voluit et conceesit , fide in manu nostra data quod contra eandem de cetero , per se vel per alium , non veniet , sed eam dictis monialibus , bona fide proposse suo tenebit et eas super hoc indempnes conservabit . Germundus vero de Marolio de cujus feodo decima movet , dictam impignorationem , in nostra presentia voluit et laudavit et garantizandam dictis monialibus , fide data promisit . Item Germundus et Guillelmus de Valle Sancti Germani , milites , Stephanus de Jerra et Johannes de Valle Sancti Germani , armigeri , se plegios constituerant , fide in manu nostra data , promittentes se apud Sanctum Arnulfum prisionem tenere , nec inde exire donec predictis monialibus de dampnis et de perditis et etiam de tota pecunia supradicta esset satisfactum , si aliquis eas supra hoc durante impignoratione molestaret . Nos igitur istam impignorationem approbantes , ad petitionem prefati Guillelmi , militis , et Marie , uxoris ejus , presentes litteras inde factas sigilli nostri munimine duximus roborandas . Actum anno gracie millesimo ducentesimo tricesimo tertio , mense aprili .
Constitutus in jure coram nobis probablement l'official de Chartres Raginaldus de Sancto Arnulfo major , de cujus feodo movet decima quam Guillelmus de Sancto Juliano , miles , impignoravit monialibus de Porrois , pro sexaginta quinque libris sicut in litteris domini episcopi vidimus contineri , dictam obligationem voluit et concessit et prefatis monialibus tanquam dominus feodi garantira fide media manucepit . Actum anno Domini millesimo ducentesimo tricesimo tercio , mense maio .
Noverint universi presentes litteras inspecturi quod ego Petrus , dominus Malliaci , bono animo , concedo elemosinas quas fecerunt in redditu suo de Mellento bone memorie dominus Matheus de Montemorenciaco , avus meus , et dominus Buchardus , Karissimus pater meus , et dominus Matheus de Malliaco , avunculus meus , sicut in litteris eorum confectis super hoc continetur usque ad quinquaginta libras parisensium . Et ut ratum in perpetuum habeatur , sigilli nostri munimine roboravimus . Actum anno Domini millesimo ducentesimo tricesimo tercio , mense maio .
Noverint universis presentes litteras inspecturis quod ego Robertus de Cleencort , miles , dedi ecclesie Portus Regis , cisterciensis ordinis , pro salute anime mee , tres solidos et dimidium paris , de annuo censu in puram et perpetuam elemosinam , singulis annis , in festo S ti Remigii , à Johanne Esquier et heredibus suis percipiendis de insula Tenel quam tenet de me et heredibus meis . Hanc autem donationem feci de voluntate et assensu Reginaldi , primogeniti mei et omnium filiorum meorum ; insuper et de assensu Galeti de Cleencort de cujus feodo movet hec donatio . In cujus rei testimonium et munimen presentes litteras sigillo meo roboravi . Actum anno ab incartione Domini Mº CCº XXXº IIIº mense augusti .
Ego Matheus de Malliaco , miles , notum facio omnibus presentes litteras inspecturis quod Robertus de Cleencort , miles , contulit ecclesie Beate Marie Portus Regis , tres solidos et dimidium parisiensium quos tenet de Galerando de Claencuria in puram et perpetuam elemosinam sicut vidi contineri in litteris prefati Roberti , militis . Ad petitionem vero memorati Galerandi qui de feodo meo tenet illud de quo movet hec donatio , in testimonium hujus rei et munimen presentes litteras sigillo meo roboravi . Actum anno Domini Mº CCº XXXº IIIº mense septembri .
Innocentius episcopus , servus servorum Dei , dilectis in Christo filiabus monialibus Porrasii Cisterciensis ordinis , salutem et apostolicam benedictionem . Justis petencium desideriis dignum est nos facilem prebere consensum et vota que a rationis tramite non discordant effectu prosequente complere . Eapropter , dilecte in Christo filie , vestris justis petitionibus annuentes elemosinas quas nobilis vir R . de Malo-Vicino et mater ipsius vobis pietatis intuitu contulerunt et alia bona ecclesie vestre sicut ea juste ac pacifice possidetis vobis et per vos eidem ecclesie auctoritate apostolica confirmamus et presentis scripti patrocinio communimus . Nulli ergo omnino liominum liceat hanc paginam nostre confirmationis infringere vel ei ausu temerario contraire . Si quis autem hoc attemptare presumpserit , indignationem omnipotentis Dei et beatorum . Petri et Pauli apostolorum ejus , se noverit incursurum . Datum Laterani Vidus vovembris pontificatus nostri anno XIIº .